作者:馬致遠
標題:呂洞賓三醉岳陽樓・醉中天
內容:我見他拄著條過頭杖，恰便似老龍王。(柳雲)早知上仙在此，合當參拜。(正末唱)你這般曲脊駝腰，來我跟前有甚勾當？(帶雲)我看你本相(唱)我這裡斜倚定欄干望。(柳雲)師父，望甚麼？(正末雲)你道我望甚麼？(唱)原來是掛望子門前老楊。(柳雲)小聖在此千百餘年也。(正末雲)噤聲！(唱)你道是埋根千丈，你如今絮沾泥，則怕洩漏春光。(雲)柳也，你有幾般兒歹處哩。(柳雲)師父，我有甚麼歹處？(正末唱)。